אולף מציג

אולף מציג (באנגלית: Olaf Presents) היא סדרת טלוויזיה קומית אמריקאית בהנפשה ממוחשבת, אשר בוימה על ידי הירום אוסמונד והופקה על ידי אולפני ההנפשה של וולט דיסני. הסדרה עוקבת אחר איש השלג אולף מזיכיון "לשבור את הקרח", אשר בכל פרק מציג בהומור סרט קולנוע מונפש של חברת וולט דיסני.

הסדרה כוללת חמישה פרקים באורך 90 שניות, כאשר היא הופצה בשירות הסטרימינג דיסני+ ב-12 בנובמבר 2021. ב-16 ביוני 2022 הושק השירות בישראל, וסדרה זו בדיבוב עברי נכללה כאחד מתכני הבכורה שלו. הסדרה זכתה לביקורות חיוביות, בעיקר על ההומור שבה.

בהשראת הסדרה הושקה ב-6 באפריל 2022 קולקציית בובות פופ מבית Funko, אשר בלעדית עבור אמזון.

== תקציר העלילה ==
בכל פרק איש השלג אולף מציג בהומור סרט קולנוע מונפש של חברת וולט דיסני. ישנם דברים שהוא מציג בצורה לא נכונה ומגזים באלמנטים מסוימים. בהצגת הסרטים הוא משחק את רוב התפקידים בעצמו, ומשתמש בדברים שונים כדי לחקות דמויות נוספות, כמו כן לפעמים הוא נעזר באייל סוון, במפלצת השלג מרשמלו, באנשי שלג קטנים, בסלמנדרה ברוני ובמשב הרוח גייל.

== מדבבים ==
המדבבים בדיבוב המקורי הם ג'וש גד בתור אולף, פרנק ולקר בתור סוון ופול בריגס בתור מרשמלו, כאשר כולם חזרו לתפקידם לאחר דיבובם במדיות השונות בזיכיון "לשבור את הקרח".

הדיבוב העברי בוים על ידי תמי ברק והופק על ידי עדי וולוצקי, כאשר הוא כולל את עידו רוזנברג כקולו של אולף ואמנון וולף.

== פרקים ==
{| class="wikitable plainrowheaders" style="text-align: center;"
! scope="col" style="background: #5549AE; color: #FFFFFF;" |מספר הפרק בסדרה
! scope="col" style="background: #5549AE; color: #FFFFFF;" |שם הפרק באנגלית
! scope="col" style="background: #5549AE; color: #FFFFFF;" |שם הפרק בעברית
! scope="col" style="background: #5549AE; color: #FFFFFF;" |תאריך שידור מקורי 
! scope="col" style="background: #5549AE; color: #FFFFFF;" |תאריך שידור בישראל 
|-
|1
|The Little Mermaid
|בת הים הקטנה
| rowspan="5" |12 בנובמבר 2021
| rowspan="5" |16 ביוני 2022
|-
|2
|Moana
|מואנה
|-
|3
|The Lion King
|מלך האריות
|-
|4
|Aladdin
|אלאדין
|-
|5
|Tangled
|פלונטר
|}

== הפקה ==
במהלך הפקת סרט הקולנוע בהנפשה ממוחשבת "לשבור את הקרח 2", אולפני ההנפשה של וולט דיסני היו זקוקים לסצנה משעשעת ואינפורמטיבית כאחד, שתשבור את הטון הקשה מדי פעם של הנרטיב ותציג רגע של אבסורד מוחלט. הם החליטו להשתמש בדמותו של איש השלג אולף, ויצרו סצנה בה הוא מציג בהומור את אירועי הסרט הקודם, "לשבור את הקרח". הסצנה הפכה לפופולרית, ולכן הוחלט להפיק את סדרה זו, בה אולף מציג בהומור סרטים נוספים של חברת וולט דיסני.

בספטמבר 2021 נודע שהסדרה תעלה לשירות הסטרימינג דיסני+ ב-12 בנובמבר, כחלק מציון יום דיסני+. טריילר הסדרה יצא ב-14 באוקטובר 2021, כשהוא כונה "לשבור את הקרח פוגש Drunk History" על ידי קורי צ'יצ'יזולה מאתר "CinemaBlend". ב-16 ביוני 2022 הסדרה הושקה בישראל בדיבוב עברי, כאחד מתכני הבכורה של דיסני+ שהגיע לארץ.

== קבלה ==
=== ביקורות ===
ג'ואל קלר מאתר "Decider" ציין שהסדרה מצחיקה ומשעשעת על פני ההומור שלה, והצהיר שהיא תצפית מרעננת על כמה מהנכסים האינטלקטואלים של דיסני. כמו כן הוא שיבח את ג'וש גד ופרנק ולקר על דיבובם בסדרה. דרו טיילור מאתר "TheWrap" כינה את הסדרה כ"חגיגה מפתיעה של ההיסטוריה של דיסני" וכ"פריצת דרך בכך שהיא מעידה בבירור על כמה היבטים של קלאסיקות דיסני אהובות, אבל בצורה מכבדת, שאפתנית ואמנותית". בנוסף הוא שיבח את דיבובו של גד ואת ההומור של אולף.

שיין רדינג מאתר "Screen Rant" שיבח את דיבובו של ג'וש גד ואת ההומור של הסדרה, וכתב "הסדרה היא שימוש נהדר ביכולות הקומיות של אולף כשהוא נוקט ומצביע על הבעיות עם כמה מהסיפורים המפורסמים ביותר של דיסני. כשהוא מדגיש את הכאב של מותו של מופסה בגרסה שלו למלך האריות או שר "Part of Your World" בתור אריאל בשחזור של בת הים הקטנה, אולף מביא לחיים כמה סיפורי דיסני נהדרים בצורה שרק הוא יכול". באתר "Common Sense Media" הסדרה דורגה ב-4 מתוך 5 כוכבים על ידי דיונדרה בראון, אשר שיבחה את ההומור שלה, תוך מחמאה לתיאור ערכים שונים, כגון סקרנות, התמדה ועבודת צוות, המתוארים דרך הדמויות.

=== מועמדויות ===
{| class="wikitable plainrowheaders" style="text-align:center;"
!שנה
!פרס
!קטגוריה
!מועמד
!תוצאה
!מקור
|-
| rowspan="2" |2022
|Hollywood Creative Alliance
|סדרת ההנפשה הקצרה הטובה ביותר
|—
|
|
|-
|פרסי אמי לתוכניות לילדים ולמשפחה
|העריכה הטובה ביותר בתוכנית הנפשה
|ג'ף דראהיים
|
|
|}

== קישורים חיצוניים ==
* 

* 

== הערות שוליים ==

קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:סדרות קומדיה אמריקאיות
קטגוריה:תוכניות טלוויזיה באנגלית
קטגוריה:דיסני+: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:לשבור את הקרח
קטגוריה:דיסני: סדרות טלוויזיה